Debati:Kadare - Qosja

Debati Kadare - Qose, është një epitet për shkëmbimin e gjatë disamujor të akuzave dhe kundërakuzave në planin moral, intelektual dhe politik mes shkrimtarit Ismail Kadare dhe akademikut Rexhep Qosja mbi "identitetin kombëtar të Shqiptarëve". Debati nisi nga një "sprovë", një libërth i Kadaresë që arsyetonte rreth identitetit kombëtar të Shqiptarëve. Ndonëse nuk pati ndonjë arsye konkrete dhe se gjuha e përdorur nga Kadarea ishte shumë e butë, Qosja iu përgjigj me një seri shkrimesh në gazetën Shqip të Tiranës, duke e akuzuar shkrimtarin për racizëm ndaj muslimanëve shqiptarë dhe muslimanëve në tërësi. Pas kësaj vijuan akuzat për pandershmëri, për konformitet përballë rregjimeve, etj.

Debati Kadare-Qose u shoqërua në të njejtën kohë nga rigjallërimi i diskutimit publik mbi rolin e Kadaresë në persekutimin e ish-të dashurit të vajzës së tij gjatë kohës së rregjimit komunist, ku kryesisht për arsye tregtare, media e Tiranës u nda në mbështetëse të Kadaresë dhe sulmuese të tij. Për rrjedhim, TV Klan, gazetat Shekulli e Korrieri, mbështetën shkrimtarin. Pozicioni i TV Klan-it u kondicionua nga pragmatizmi komercial, pra Kadarea dha intervistën ekskluzive të sqarimit në këtë televizion. Për rrjedhojë, gazeta Shqip, Gazeta Shqiptare dhe Top Channel-i, zunë pjesën anti-Kadare të tregut të medias.

Gjatë intervistave të mëvona, Kadarea kërkoi falje në një farë mënyre për deklaratat e tij për “identitetin europiano-kristian të shqiptarëve”, duke thënë se kur i pati propozuar Ramiz Alisë rihapjen e kishave, nuk e kishte menduar se Islami do të vazhdonte të ekzistonte në Shqipëri, pas rënies së komunizmit.

Shih edhe

 * Rexhep Qosja
 * Ismail Kadare

Lidhje të jashtme

 * Lexo më poshtë intervistën e Kadaresë dhënë Blendi Fevziut në TV Klan
 * Lexo më poshtë disa nga intervistat e Qoses dhënë gazetës Shqip


 * Po kjo do të thot se aii paska menduët vetëm sot për sot !